अमृतसर,20 अक्‍टूॅबर। पंजाब के अमृतसर के जाड़ा रेलवे फाटक पर शुक्रवार की शाम लगभग सात बजे रावण दहन देखने आये लोगों पर तेज रफ्तार ट्रेन गुजर गये, जिसके चपेट में अाने से लगभग 65 लोगों की मौत हो गयी अौर सौ से अधिक लोग गंभीर रूप से घायल हो गये। यह ट्रेन हादसा उस समय हुआ जब रेलवे ट्रैक के पास दशहरा मेला का आयोजन चल रहा थ्‍ाा और रावण जल रहा था, साथ तेज पटाके भी छॅूट रहे थे,जिससे लोगों को ट्रेन की अावाज नहीं सुनायी दी अौर ट्रेन घ्‍ाड़घड़ाते हुए रेल ट्रैक पर खड़े लोगों को कुचलते हुए निकल गयी। ट्रेन की चपेट आने से कई लोगों के सिर बुरी तरह कुचल गए। चेहरा पहचानना भी मुश्किल था। कोई बहन का नाम लेकर चिल्ला रहा था, तो कोई बच्चों को खोज रहा था। चश्मदीदों ने बताया कि इस हादसे के बाद पटरियों के दोनों ओर खून से सनी लाशें पड़ीं थीं। बड़ी संख्या में लोग अपने परिजन की तलाश में जुटे थे। चारों तरफ चीख-पुकार सुनाई दे रही थी। किसी के हाथ कटे हुए थे तो किसी के पैर। लोग लाशों में अपनों के जिंदा होने की तलाश कर रहे थे।